Lillo Tsa Jeremia 3 | Bibele e Inthaneteng | Phetolelo ea Lefatše le Lecha
Lillo Tsa Jeremia 3:1-66
א [ʼAleph] 3 Ke ’na monna ea shahlileng ea boneng mahloreho+ ka lebaka la lere la khalefo ea hae. 2 O nketeletse pele ’me o ntsamaisa lefifing eseng leseling.+ 3 Ka sebele, o akha letsoho la hae ka ho pheta-pheta khahlanong le ’na letsatsi lohle.+ ב [Behth] 4 O entse hore nama ea ka le letlalo la ka le senyehe.+ O robile masapo a ka.+ 5 O hahile khahlanong le ’na, e le hore a ka nteela hare+ ka semela se chefo+ le tsietsi. 6 O ntulisitse libakeng tse lefifi+ joaloka banna bao e leng khale ba shoele.+ ג [Gimel] 7 O nthibile joalokaha eka ke ka lerako la majoe, hore ke se ke ka tsamaea.+ O entse hore litlamo tsa ka tsa koporo+ li be boima. 8 Hape, ha ke hoeletsa ho kōpa thuso le ho hooa ho kōpa thuso, o sitisa thapelo ea ka.+ 9 O thibile litsela tsa ka ka lejoe le betliloeng.+ O sothile litsela tsa ka.+ ד [Daleth] 10 Ho ’na o joaloka bere e laletseng,+ joaloka tau libakeng tse patehileng.+ 11 O lobokantse litsela tsa ka, ’me o etsa hore ke lule ke sa etse letho. O nkentse ea lahliloeng.+ 12 O hataketse seqha sa hae,+ ’me o nkemisa joaloka ntho e korotsoeng ka motsu.+ ה [Heʼ] 13 O kentse bara ba khohlopo ea hae ka liphiong tsa ka.+ 14 Ke fetohile litšeho+ ho batho bohle ba leng khahlanong le ’na, sehlooho sa pina ea bona letsatsi lohle.+ 15 O mphile lintho tse bohloko tse lekaneng.+ O ntlatsitse lengana.+ ו [Waw] 16 ’Me o etsa hore meno a ka a robehe ka lehlohlojane.+ O entse hore ke thothomele moloreng.+ 17 U boetse ua lahla e le hore ho se ke ha e-ba le khotso bakeng sa moea oa ka. Ke lebetse hore na se molemo ke sefe.+ 18 ’Me ke ntse ke re: “Bokhabane ba ka bo hlomphehang bo senyehile, le tebello ea ka ho Jehova.”+ ז [Zayin] 19 Hopola mahloreho a ka le boemo ba ka ba ho hloka lehae,+ lengana le semela se chefo.+ 20 Ruri moea oa hao o tla hopola ’me o nkinamele.+ 21 Sena ke seo ke tla se khutlisetsa pelong ea ka.+ Ke ka lebaka leo ke tlang ho leta.+ ח [Chehth] 22 Ke liketso tsa mosa o lerato+ oa Jehova hore ebe ha rea fela,+ hobane ka sebele mehauhelo ea hae e ke ke ea fela.+ 23 E mecha hoseng ho hong le ho hong.+ Botšepehi ba hao bo bongata.+ 24 Moea oa ka o itse, “Jehova ke kabelo ea ka,+ ke ka lebaka leo ke tlang ho mo letela.”+ ט [Tehth] 25 Jehova o molemo ho ea mo tšepang,+ ho moea o ntseng o mo batla.+ 26 Ho molemo hore motho a lete,+ a bile a khutsitse,+ bakeng sa poloko ea Jehova.+ 27 Ho molemo hore monna ea shahlileng a jare joko bocheng ba hae.+ י [Yohdh] 28 A lule a ’notši ’me a khutse,+ hobane o behile ho hong holim ’a hae.+ 29 A ke a behe molomo oa hae lerōleng.+ Mohlomong ho na le tšepo.+ 30 A ke a fane ka lerama la hae ho ea mo otlang.+ A ke a be le nyeliso e lekaneng.+ כ [Kaph] 31 Etsoe Jehova a ke ke a lahla ho isa nakong e sa lekanyetsoang.+ 32 Etsoe le hoja a bakile mesarelo,+ ka sebele o tla boela a bontše mohau ho ea ka mosa oa hae o lerato o mongata.+ 33 Etsoe hase ho tsoa pelong ea hae a hlorisitseng kapa a bakelang bara ba batho mesarelo.+ ל [Lamedh] 34 Bakeng sa ho silakanya ka tlas’a maoto+ a motho batšoaruoa bohle ba lefatše,+ 35 Bakeng sa ho sokamisa kahlolo ea monna ea shahlileng ka pel’a sefahleho sa Ea Phahameng ka ho Fetisisa,+ 36 Bakeng sa ho khopamisa motho nyeoeng ea hae, Jehova ha aa ka a fana ka tumello.+ מ [Mem] 37 Joale, ke mang ea itseng ho hong ho lokela ho etsahala ha Jehova a sa ho laela?+ 38 Molomong oa Ea Phahameng ka ho Fetisisa ha ho tsoe lintho tse mpe le se molemo.+ 39 Ke joang motho ea phelang a ka inehellang lipelaelo,+ monna ea shahlileng ka lebaka la sebe sa hae?+ נ [Nun] 40 A re batlisiseng litsela tsa rōna ’me re li phenye,+ ’me re khutleleng ho Jehova.+ 41 A re phahamisetseng lipelo tsa rōna hammoho le liatla tsa rōna ho Molimo maholimong:+ 42 “Re sitiloe, ’me re rabetse.+ Ha ua tšoarela.+ ס [Samekh] 43 Ka bohale u thibetse hore u se ke ua atameloa,+ ’me u ntse u re lelekisa.+ U bolaile; ha ua bontša qenehelo.+ 44 U thibile ka leru hore u se ke ua atameloa,+ hore thapelo e se ke ea feta.+ 45 U re etsa lilahloa le lithōle ka har’a lichaba.”+ פ [Peʼ] 46 Lira tsohle tsa rōna li re ahlamiselitse melomo.+ 47 Tšabo le sekoti li fetohile tsa rōna,+ lesupi le tšenyeho.+ 48 Leihlo la ka le ntse le tšoloha melapo ea metsi ka lebaka la ho ripitloa ha morali oa batho ba heso.+ ע [ʽAyin] 49 Leihlo la ka le tšolotsoe ’me le ke ke la lula le tsitsitse, hoo ho se nang phomolo,+ 50 Ho fihlela Jehova a talima tlaase ’me a bona a le leholimong.+ 51 Leihlo la ka le sebetsane ka thata le moea oa ka,+ ka lebaka la barali bohle ba motse oa heso.+ צ [Tsadheh] 52 Ka sebele lira tsa ka li ntsomile joaloka nonyana,+ ntle ho lebaka.+ 53 Li khutsisitse bophelo ba ka sekoting,+ ’me li ’nile tsa mpetsa ka majoe. 54 Metsi a phalletse holim ’a hlooho ea ka.+ Ke itse: “Ka sebele ke tla timela!”+ ק [Qohph] 55 Ke hoelelitse lebitso la hao, Jehova, ke le ka sekoting sa mofuta o tebileng ka ho fetisisa.+ 56 U utloe lentsoe la ka.+ U se ke ua pata tsebe ea hao bakeng sa phomolo ea ka, bakeng sa mohoo oa ka o kōpang thuso.+ 57 U atametse haufi letsatsing leo ke neng ke ntse ke u bitsa ka lona.+ U itse: “U se ke ua tšoha.”+ ר [Rehsh] 58 Jehova, u nkile litsekisano tsa moea oa ka.+ U rekolotse bophelo ba ka.+ 59 Jehova, u bone phoso e entsoeng ho ’na.+ U tsamaise kahlolo bakeng sa ka.+ 60 U bone phetetso eohle ea bona, menahano eohle ea bona khahlanong le ’na.+ ש [Sin] kapa [Shin] 61 Jehova, u utloile nyeliso ea bona, menahano eohle ea bona khahlanong le ’na,+ 62 Melomo ea ba ntsohelang matla+ le ho hoeshetsa ha bona khahlanong le ’na letsatsi lohle.+ 63 U talime ho lula ha bona le ho ema ha bona.+ Ke ’na sehlooho sa pina ea bona.+ ת [Taw] 64 Jehova, u tla khutlisetsa tšoaro ho bona, ho ea ka mosebetsi oa matsoho a bona.+ 65 U tla ba fa lipelo tse nyelisang,+ thohako ea hao e tla ba ho bona.+ 66 U tla ba lelekisa ka bohale ’me u ba felise+ ka tlas’a maholimo a Jehova.+